wickkiey/tamil-wikipedia-markdown huggingface dataset:
# குளோரார்கைரைட்



**குளோரார்கைரைட்** (ஆங்கிலம்: Chlorargyrite) என்பது வெள்ளியும் குளோரினும் (சில்வர் குளோரைடு,AgCl) கலந்த கலவையின் ஒரு தாது. வெள்ளி தாது படிவங்களின் ஆக்சிசனேற்றத்தில் இரண்டாம் நிலை தாதுக்கட்டமாக வெளிப்படுவது தான் குளோரார்கைரைட். இது சமநீள-எண்முகக்கோண படிக வர்க்கத்தைச் சேர்ந்த படிகமாக திடப்படுகிறது. பொதுவாக இது பெருத்த வடிவம் முதல் நிரல் வடிவம்வரையிலும் காணப்படுகிறது, மேலும் இது நிறமற்றும் மாறுபட்ட மஞ்சள் நிறங்களிலும் கனசதுர படிகங்களாக உள்ளது. ஓளி வெளிக்காட்டுதலால் இதன் நிறம் பழுப்பு அல்லது ஊதா நிறமாகிறது.  

## மேற்கோள்களும் குறிப்புகளும்
- Palache, C., H. Berman, and C. Frondel (1951) Dana’s system of mineralogy, (7th edition), v. II, pp.11–15
- Webmineral data
- Mindat with location data
- Mineral Data Publishing PDF
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்/en

:***இப்பக்கத்தைத் தமிழில் படிக்க இங்கு வாருங்கள்***.  

We welcome sponsors for Tamil Wikipedia's 10 years celebrations. Your support will help us do better outreach and get new contributors for the project.  

## Sponsorship modules

- Seed - Starts from 5,000 INR.
- Special - 10,000 INR and above.
- Rocking - 20,000 INR and above.

## To sponsor

Please contact ravidreams at gmail dot com and natkeeran at gmail dot com . Or, you can call Ravi at 99431 68304.  

## List of sponsors
- Kizhakku Pathippagam - Gift coupons worth 5000 INR for Essay contest winners..
# ரோதங் கணவாய்



**ரோதங் கணவாய்** (இந்தி: रोहतांग दर्रा, ஆங்கிலம்: Rohtang Pass) இமயமலைத் தொடரின் பிர் பாஞ்சல் பகுதியில் மணாலியிலிருந்து 51 கிலோமீட்டர் தொலைவில் உள்ளது. இது குலு பள்ளத்தாக்கையும் லாஹௌல் மற்றும் ஸ்பிடி பள்ளத்தாக்கையும் இணைக்கிறது. இது இமாச்சலப் பிரதேசம் மாநிலத்தில் அமைந்துள்ளது.தேசிய நெடுஞ்சாலை தேசிய நெடுஞ்சாலை 21 இதன் வழியாகச் செல்கிறது.  

## நிலவமைப்பு
இந்தக் கணவாய் புத்தமதத்தினர் வாழும் வடக்குப் பகுதியையும் இந்து மதத்தினர் வாழும் தெற்குப் பகுதியையும் இயற்கையாகப் பிரிக்கிறது. இப்பகுதியில் இரண்டு நதிகள் ஓடுகின்றன. பியாஸ் ஆறு தெற்குப் பக்கமும், செனாப் ஆறு வடக்குப் பக்கம் மேற்கு நோக்கி ஓடுகிறது.  

இந்தக் கணவாய் மே முதல் நவம்பர் மாதம் வரை திறந்திருக்கும். இந்தக் கணவாயைக் கடந்து செல்வது இமயத்தின் பிற பகுதிகளைப் போல் கடினமானது அல்ல. ஆனால் எதிர்பாராத பனிப்பொழிவுகள் ஏற்படுவதால் சற்று அபாயகரமானது.  
இந்தக் கணவாயானது பழங்காலத்தில் பீர் பாஞ்சால் பகுதியினரின் வணிகப் போக்குவரத்துப் பாதையாக இருந்திருக்கிறது. தற்போது இதன் வழியாகச் செல்லும் தேசிய நெடுஞ்சாலை 21 கோடைகாலங்களில் அதிக போக்குவரத்து மிகுந்து காணப்படும். இராணுவத்தினரின் முக்கியப் பாதையாகவும் பயன்படுத்தப்பட்டு வருகிறது.
# ஹசன் கான்


**ஹாஜி குலாம் ஹசன் கான்** (*Haji Ghulam Hassan Khan*, 11 திசம்பர் 1936 – 17 திசம்பர் 2024) இந்தியாவின் சம்மு காசுமீர் மாநிலத்தைச் சேர்ந்த அரசியல்வாதி. இவர் இந்திய நாடாளுமன்றத்தில் லடாக் பகுதியின் மக்களவை உறுப்பினராக உள்ளார். இவர் 11 டிசம்பர் 1936 -ல் பிறந்தார். இவர் *ஸீபென் நிஷா* வை 1953 டிசம்பர் 18 ஆம் தியதி மணம்புரிந்தார். இவர் காஷ்மீர் பல்கலைக்கழகத்தில் இளநிலை பட்டம் பெற்றவர்.  

## பதவிகள்
- 1999- 13 வது மக்களவை உறுப்பினர்
- 1999-2000- போக்குவரத்து மற்றும் சுற்றுலாத்துறை , அறிவியல் மற்றும் தொழில்நுட்பம், சமூகக் காடுகள் ஆகிய குழுக்களின் உறுப்பினர்.
- 2000-2004 -பாதுகாப்புக் குழுவின் உறுப்பினர்
- 2009- 15வது மக்களவை உறுப்பினர்
- 2009- தொழிலாளர் குழுவின் உறுப்பினர்..

15 வது மக்களவைத் தேர்தலில் லடாக் பகுதியில் சுயேச்சையாய் வெற்றி பெற்றவர்.
# சுவாமி பரமார்த்தனந்தர்

**சுவாமி பரமார்த்தனந்தர்** (பிறப்பு: 18 மே 1953) சுவாமி தயானந்தரின் சீடரான இவர் இந்தியாவின் கேரள மாநிலம், பாலக்காட்டில் சுப்ரமணிய ஐயர் - பார்வதி தம்பதியருக்கு மகனாகப் பிறந்தார். மூன்று மூத்த உடன்பிறப்புகளுடன் வளர்ந்த இவர் ஆரம்ப பள்ளி மற்றும் கல்லூரிக் கல்வியை பாலக்காட்டில் பெற்றார்.  
1976ம் ஆண்டில் சுவாமி பரமார்த்தானந்தர் தனது குரு சுவாமி தயானந்த சரசுவதி மும்பையில் நடத்திய சாந்தீபனி சாதனாலயாவில் மூன்று ஆண்டு வேதாந்த படிப்பில் சேர்ந்தார். அங்கு அவர் சமசுகிருதம் மற்றும் பகவத் கீதை, உபநிடதங்கள், பிரம்ம சூத்திரம் போன்ற சாஸ்திரங்கள் மற்றும் பல பிரகாரண-கிரந்தங்களைப் படித்தார். படிப்பை முடித்த பிறகு தனது குருவின் உத்தரவின் பேரில் பிரம்மச்சாரியாக சென்னைக்கு சென்று வேதாந்தம் கற்பிக்கத் தொடங்கினார். அவர் 1984ம் ஆண்டு தனது குருவிடமிருந்து சன்னியாசம் பெற்றார். இவர் சென்னையில் வாழ்ந்து நகரின் பல்வேறு மையங்களில் வேதாந்தக் கல்வியைக் கற்பிக்கிறார்.  

இவரிடம் அத்வைத மற்றும் வேதாந்தம் பயின்ற மாணவர்களில் புகழ்பெற்றவர்கள் சுவாமி குருபரானந்தர் மற்றும் சுவாமி ஓம்காரநந்தர் ஆகியோர் வேதாந்த வகுப்புகளை சென்னை, உத்திரமேரூர் மற்றும் தேனியிலும் நடத்தி வருகின்றனர்.  

## சுவாமி பரமார்த்தனந்தர் ஆற்றிய வேதாந்த சொற்பொழிவுகள்
- பகவத் கீதை
- உபநிடதங்கள்
- பிரம்ம சூத்திரம்
- பஞ்சதசி
- விவேகசூடாமணி
- தத்துவ போதம்
- உத்தவ கீதை
- வேதாந்த சாரம்
- ஆத்மபோதம்
- மாண்டூக்ய காரிகை
- மற்றும் பல
# காடியா லோகர்


**காடியா லோகர்** (Gadia Lohar) என்பது இந்தியாவின் ராஜஸ்தான் மாநிலத்தைச் சேர்ந்த நாடோடி இனம். இவர்கள் மத்தியப்பிரதேசத்தின் மால்வா பகுதிகளிலும் காணப்படுகின்றர். இவர்கள் இரும்பு சம்பந்தமான கொல்லர் வேலைகள் செய்பவர்கள். எனவே இவர்கள் ஓரிடத்திலிருந்து மற்றோர் இடத்திற்கு மாட்டுவண்டியில் இடம்பெயர்வர். (இந்தி மொழியில் வண்டி என்பதற்கு காடி என்று பொருள்). இவர்கள் ஈரான் மற்றும் பாகிஸ்தானின் **லோகர்** இனத்தோடு தொடர்புடையவர்கள் அல்ல.  

இவர்களின் முன்னோர்கள் மத்தியப் பிரதேசத்தின் மேவார் பகுதியை ஆண்ட மகாராணா பிரதாப்பிடம் கொல்லராக இருந்தவர்கள். மேவார் அரசு முகலாயர்களிடம் வீழ்ந்தபோது இவர்களின் இடங்கள் முகலாய அரசால் பறிக்கப்பட்டது. இவர்களின் மாட்டுவண்டிதான் இவர்களின் வீடு . பல்வேறு இயற்கைச் சூழல்களில் இவர்கள் சிரமமான வாழ்க்கையை வாழ்ந்து வருகின்றனர். இவர்களின் வாழ்க்கையைப் பற்றி 2005-ல் இயக்குநர் மீனாக்ஷி வினய் ராய் **காடியா லோகர் : கேள்விக்குறியான ஒரு வாழ்க்கையும் பிழைப்பும்?** (Gadia Lohar: A Life and Livelihood in Question?) என்ற 25 நிமிட ஆவணப்படத்தைத் திரையிட்டார்.  

## தொடர்புடைய இணைப்புகள்
- ராஜஸ்தான் மக்கள்
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Bengali Wikipedia

Dear Tamil Wikipedia Friends,  

Excuse me for writing in English!  

Hope you are well, you and I have certainly had our ups and downs all these 10 years of Journey in wikipedia. I can tell you that I still feel in my heart the same closeness we had in our wikipedia years! I compared you once to everyone, you have done terific grouth in article content. I know you have some pain in your heart too! On next year Bengali wikipedia will celebrate 10th annivercery.  

We cannot all go out young and beautiful; so we must keep going on in case we are needed when we are older.  

I wish there was really something I could do for you, you have done so much for our wikimedia movemnets.  

I want to thank you for everything.  

Hope you get a laugh out of this little wishes.  

Happy 10th Tamil Wikipedia Birthday.  

With Love,  

From Jayanta  

EC wikimedia India, Bengali SIG  

On behalf of Bengali Wikipedia Team
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி  
## நோக்கம்
சுழற் சங்க (Rotary Club) உறுப்பினர்களுக்குத் தமிழ்க்கணினி விழிப்பூட்டுதல், தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்துதல்,தமிழ் விக்கிப்பீடியா தொகுப்புப்பணிகளில் செய்முறை விளக்கம் அளித்தல்.  
## நிகழிடம்
சுழற் சங்க அரங்கம், 1-சி, சகாதேவபுரம், சேலம்-636007  
## நேரம்
20.09.2013, வெள்ளிக்கிழமை அன்று மாலை 6.00 மணி  
## நிகழ்ச்சி நிரல்
சிறப்புரை: பேராசிரியர். மா. தமிழ்ப்பரிதி, இதழியல் மற்றும் மக்கள் தொடர்பியல் துறை,பெரியார் பல்கலைக்கழகம், சேலம்-11, தமிழ்நாடு.  
## நிகழ்வுப்பொருண்மைகள்
இந்நிகழ்வில்,தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் ,தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள்  
## நிகழ்ச்சி ஒருங்கிணைப்பு
சேலம் சுழற் சங்கம்  
## அழைப்பு
ஆர்வமுள்ளவர்கள் இந்நிகழ்வில் பங்கேற்கலாம். தொடர்பு எண்: 0427-2419958
# பிரீத்தா ரெட்டி

**பிரீத்தா ரெட்டி** (*Preetha Reddy*) சென்னையில் அமைந்துள்ள அப்பலோ மருத்துவமனையின் மேலாண்மை இயக்குநராக உள்ளார்.  

## கல்வி
இவர் சென்னைப் பல்கலைக்கழகத்தில் வேதியியலில் இளங்கலை பட்டமும், அண்ணாமலை பல்கலைக்கழகத்தில் பொதுநிர்வாகத்தில் முதுகலைப்பட்டமும் பெற்றுள்ளார்.  
வளர்ந்த பிறகு, பிரீத்தா தனது தந்தையின் மருத்துவமனைக்குச் சென்று அவருடன் பணிகளை பகிர்ந்து கொண்டார். கல்லூரியில் படிக்கும் போதே அவர் தனது கணவரை திருமணம் செய்து கொண்டார். இவரது தந்தை அப்பல்லோ மருத்துவமனையில் பணிபுரியுமாறு இவரை அழைத்தார்.  

## தொழில்
பிரீத்தா, 1989 ஆம் ஆண்டு அப்போலோ மருத்துவமனையின் இணை நிர்வாக இயக்குநராக சேர்ந்தார். இவரது வழிகாட்டுதலின் கீழ், மருத்துவமனையின் படுக்கைகளின் எண்ணிக்கையை அதிகரிக்கப்பட்டு தரச் சான்றிதழ் பெறப்பட்டது. இரண்டு ஆண்டுகளுக்குப் பிறகு, பிரீத்தா தனது தந்தைக்குப் பிறகு அப்பல்லோ மருத்துவமனையின் நிர்வாக துணைத் தலைவரானார்.  

## குடும்பம்
இவருக்கு சுனிதா ரெட்டி, சங்கீதா ரெட்டி மற்றும் சோபனா காமினேனி ஆகிய மூன்று சகோதரிகள் உள்ளனர். இவர்கள் அனைவரும் அப்பல்லோ மருத்துவமனைகளில் இயக்குநர்களாக பணியாற்றி வருகின்றனர். மேலும் இந்தக் குடும்பம் 34 சதவீத நிறுவனப் பங்குகளை கொண்டுள்ளனர்.
# மால்வா, மத்தியப் பிரதேசம்


**மால்வா** (*Malwa*) என்பது வட இந்தியாவின் மேல்-மத்தியில் அமைந்துள்ள ஓர் இயற்கையான பிரதேசம் ஆகும். இது மத்தியப் பிரதேச மாநிலத்தின் மேற்குப் பகுதியில் எரிமலைச் செயற்பாடுகளினால் உருவான மேட்டுநிலத்தில் அமைந்துள்ளது. நிலவியல் ரீதியில், **மால்வா பீடபூமி** என்பது விந்திய மலைத்தொடரின் வடக்கே உள்ள எரிமலைப் பிரதேசத்தைக் குறிக்கும். அரசியல் மற்றும் நிருவாக ரீதியாக, வரலாற்றுக் கால மால்வா பிரதேசம் மத்தியப் பிரதேசத்தின் மேற்கு மாவட்டங்கள், மற்றும் இராஜஸ்தானின் தென்-கிழக்குப் பகுதிகளையும் குறிக்கும். சில வேளைகளில் விந்தியப் பகுதியின் தெற்கே நிமார் பிரதேசத்தையும் உள்ளடக்குவதாகக் கொள்ளப்படுகிறது.  

மால்வா பிரதேசம் தனியான அலகாகவே இருந்து வந்துள்ளது. இது அவந்தி நாடு, மவுரியர், குப்தர், பர்மாராக்கள், மல்வா சுல்தான்கள் முகலாயர், மராட்டியர் போன்ற பல்வேறு இராச்சியங்களாலும், வம்சங்களாலும் காலத்துக்குக் காலம் ஆளப்பட்டு வந்துள்ளது. 1947 ஆம் ஆண்டில் பிரித்தானியரின் மால்வா ஏஜென்சி மத்திய இந்தியாவுடன் (மால்வா ஒன்றியம்) இணைக்கப்படும்வரை இது ஒரு தனியான அரசியல் அலகாகவே இருந்து வந்தது.  

இதன் அரசியல் எல்லைகள் காலத்துக்குக் காலம் மாறுபட்டபோதும், இப்பகுதி இராசத்தான், மராத்தி, மற்றும் குஜராத்திய பண்பாடுகளின் கலப்புடன் தனித்துவமான பண்பாட்டையும், மொழியையும் வளர்த்துக் கொண்டது. இப்பிரதேசத்தில் காளிதாசர், வராகமிகிரர், பிரம்மகுப்தர், போஜர் போன்றவர்கள் தோன்றினர். பழங்காலத்தில் உஜ்ஜயினி நகரம் இதன் தலைநகராகவும் வணிகத் தலமாகவும் விளங்கியது. தற்போது இப்பகுதியின் பெரிய நகரமாக இந்தோர் இருக்கிறது. இப்பகுதியின் முக்கிய தொழில் வேளாண்மை ஆகும். பருத்தி மற்றும் சோயா அதிக அளவு உற்பத்தி செய்யபடுகிறது. அபினி அதிக அளவு பயிரிடப்படுகிறது. ஜவுளி நிறுவனங்கள் அதிகம் நிறைந்த பகுதி இது.  

## வரலாறு
கிழக்கு மால்வாப் பகுதியில் பல கற்கால பொருட்கள் அகழ்வாராயப்பட்டன. மால்வா என்ற பெயர் பழங்குடியினரான *மாளவர்* என்பதிலிருந்து வந்தது. *மாளவா* என்ற சமஸ்கிருதச் சொல்லுக்கு கடவுளான இலட்சுமியின் இருப்பிடம் என்பது பொருள்.  
இந்தப்பகுதியை 7 ஆம் நூற்றாண்டுச் சேர்ந்த சீனப் பயணி யுவான் சுவாங் தனது குறிப்பில் *மோகோலோ* எனக் குறிப்பிடுகிறார். அரேபிய ஆவணங்களில் *மாலிபா* என்ற பெயரால் குறிப்பிடப்படுகிறது.  

## பொருளாதாரம்
இந்தூர் இந்தப்பகுதியின் வணிக நகரம் ஆகும்.இந்தபகுதி உலகின் மிக்கியமான ஓப்பியம் உற்பத்தி செய்யும் இடம். மால்வா பகுதி 18 மற்றும் 19 ம் நூற்றாண்டுகளில் சீனாவுடன் வியாபாரத்தொடர்புகள் கொண்டிருந்தது.ஆங்கிலேய அரசின் கண்காணிப்பையும் மீறி ஓப்பியம் அதிக அளவில் உற்பத்தி செய்யப்பட்டு ஏற்றுமதி செய்யப்பட்டது. இன்றும் உலகின் சட்டபூர்வமற்ற ஓப்பியம் உற்பத்தியில் இப்பகுதி முக்கியப் பங்கு வகிக்கிறது. இங்கு காளி சிந்து ஆறு பாய்வதால், பெரும்பாலும் விவசாயமே முக்கியத் தொழிலாகும். கோதுமை, சோயா, கடலை மற்றும் பருத்தி போன்றவை பரவலாகப் பயிரிடப்படுகிறது.  

## கலாச்சாரம்
இவர்கள் இயற்கையாகவே ராஜஸ்தானுடன் இணைந்திருந்ததால் இவர்களின் கலாச்சாரம் ராஜஸ்தானியர்களின் கலாச்சாரத் தாக்கம் கொண்டது. மராத்தியர்களின் கலாச்சாரத் தாக்கமும் சிறிது காணப்படும்.இவர்களின் மொழி மால்வி இந்தியும் பரவலாகப் பேசப்படுகிறது.உணவானது ராஜஸ்தான், குஜராத் மற்றும் மகராஸ்டிரம் ஆகியவற்றின் தாக்கத்தால் ஆனது.  

## இதனையும் காண்க
- மால்வா (பஞ்சாப்)
- இந்தூர் அரசு
- அகில்யாபாய் ஓல்கர்
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/CIS A2K

Apologies for my inability to write in your beautiful language. It's a wonderful moment for me to join you all for the Tamil Wikipedia 10 years celebration! I was looking at the growth of the விக்கிப்பீடியா over a 10 years stretch, and it looks wonderfully steady! I know that you will also utilize this celebratory moment to introspect on how the 10 years have been and what you would like to achieve in the immediate future? All the best to each one of you who have self-lessly contributed in creating this **Digital Public Knowledge Infrastructure** in Tamil, that will benefit the generations to come. Many congratulations on reaching this spectacular milestone!!! --Visdaviva (பேச்சு) 11:37, 20 செப்டம்பர் 2013 (UTC)  

Congratulations to Tamil community. It is a wonderful journey of fruitful 10 years for Tamil விக்கிப்பீடியா. --Pavanaja (பேச்சு) 12:07, 20 செப்டம்பர் 2013 (UTC)
# கிராத மக்கள்



**கிராத மக்கள்** அல்லது **கிராதர்கள்** (Kirati people) கிராத இனக் குழுக்களின் சுனுவார், ராய், லிம்பு, குரூங், பமார் எனும் மக்கள் இமயமலைப் பகுதிகளில் வசித்து வருகின்றனர். இவர்களது சமயம் கிராதம் ஆகும். இமயமலையின் இந்தியா, நேபாளம், திபெத், சிக்கிம், பூடான் பர்மா வரை கிராத மக்கள் காணப்படுகின்றனர். இவர்கள் கீரெய்ட் (இந்தோ-ஐரோப்பா) பகுதியிலிருந்து தற்போதைய இடங்களுக்கு அசாம், பர்மா, திபெத் மற்றும் யுனான் வழியாக இடம்பெயர்ந்து வந்தனர்.  

இவர்கள் மஞ்சள் ஆற்றுப்பகுதியில் 10,000 முதல் 30,000 ஆண்டுகளுக்கு முன்னர் வாழ்ந்தனர். இவர்கள் மங்கோலிய இனக்குழுவைச் சார்ந்தவர்கள்.  

## மகாபாரதத்தில்
மகாபாரத காவியம், இமயமலைப் பகுதியில் வாழும் இம்மக்களை கிராதர்கள் என்றே குறிப்பிடுகிறது.  

## இதனையும் காண்க
- கிராதர்கள்
- கிராத இராச்சியம்
# கண்ணப்பனுண்ணி (திரைப்படம்)


**கண்ணப்பனுண்ணி** 1977 ஆம் ஆண்டில் வெளியான மலையாள திரைப்படம். உதயா ஸ்டுடியோவின் வெளியீட்டில், குஞ்சாக்கோவின் தயாரிப்பில் உருவானது. திரைக்கதையை சாரங்கபாணியை எழுதினார். 1977 ஏப்ரல் 7 ஆம் நாள் கேரளத் திரையரங்குகளில் திரையிடப்பட்டது.  

## நடிப்பு
பிரேம் நசீரும் ஷீலாவும் நாயகனும் நாயகியுமாக ஒன்றிணைந்து நடித்தனர்.  
| - | <div>பிரேம் நசீர்</div> | <div>ஷீலா</div> | <div>கே. பி. உம்மர்</div> |
| --- | --- | --- | --- |
| <div>திக்குறிசி சுகுமாரன் நாயர்</div> | <div>ஜயபாரதி</div> | <div>ஜனார்த்தனன்</div> |  |
| <div>அடூர் பாசி</div> | <div>உண்ணிமேரி</div> | <div>கோவிந்தன்குட்டி</div> |  |
| <div> ஜி. கே. பிள்ளை </div> | <div> ஆலும்மூடன் </div> | <div> ஜயன் </div> |  |
| <div> பி. கே. எப்ரஹாம் </div> | <div> பிரேஞ்சி </div> | <div> அப்பாஸ் </div> |  |
| <div> சான்டோக்ருஷ்ணன் </div> | <div> அரூர் சத்யன் </div> | <div> கடுவாக்குளம் ஆன்றணி </div> |  |
| <div> உசலைமணி </div> | <div> விஜயலலிதா </div> | <div> ஸ்ரீலத </div> |  |
| <div> மீனா </div> | <div> ரீத்தா </div> | <div> அடூர் பங்கஜம் </div> |  |
| <div> பங்கஜவல்லி </div> | <div> சுலோசனா </div> | <div> சுகுமாரி </div> |  |
| <div> ரகு </div> | <div> குண்டுமணி </div> | <div> மிஸ்டர் கேரளா</div> | } |

## பங்களித்தோர்
| <div>தயாரிப்பு</div> | <div> போபன் குஞ்சாக்கோ </div> | <div>இயக்கம்</div> | <div> குஞ்சாக்கோ </div> | - | <div>திரைக்கதை</div> | <div> சாரங்கபாணி </div> | <div>வசனம்</div> | <div> சாரங்கபாணி </div> |
| --- | --- | --- | --- | --- | --- | --- | --- | --- |
| <div>சாயாக்ரகணம்</div> | <div> யு. ராஜகோபால் </div> | <div>கானரசனை</div> | <div> பி. பாஸ்கரன் </div> |  |  |  |  |  |
| <div>சங்கீதம்</div> | <div> கே. ராகவன் </div> | <div>படப்பிடிப்பு</div> | <div> டி. ஆர். சேகர் </div> |  |  |  |  |  |
| <div>இசை</div> | <div> கே. என். அப்புக்குட்டன் </div> | <div>சமயம்</div> | <div> கே. வேலப்பன், சுதாகரன் </div> |  |  |  |  |  |
| <div>நடனம்</div> | <div> எஸ். கொன்னனாட்டு </div> | <div>போஸ்டர் டிசைன்</div> | <div> பரதன்</div> |  |  |  |  |  |
| <div>பாடகர்கள்</div> | <div> கே. ஜே. யேசுதாசு
எல். ஆர். ஈஸ்வரி
எஸ். ஜானகி </div> | <div> பி. சுசீலா
பி. ஜயசந்திரன் </div> | <div> வாணி ஜெயராம்
பி. வசந்தா
கெ.பி. பிரமானந்தன் </div> | } |  |  |  |  |

## பாடல்கள்
பி. பாஸ்கரன் ரசிச்சு, கெ. ராகவன் பாடிய பதின்மூன்று பாடல்களை இப்படம் கொண்டுள்ளது  

## அவலம்பம்

## இணைப்புகள்
கண்ணப்பனுண்ணி திரைப்படம் யூட்யூபில்
# மாட்டுங்கா



மாட்டுங்கா (மாதுங்கா) என்பது மும்பை நகரத்தின் ஒரு பகுதியாகும். இது மும்பையின் வளர்ச்சியடைந்த பகுதிகளில் ஒன்று. மும்பையில் பிற மாநில மக்கள் அதிகளவில் வாழும் மக்களைக் கொண்ட பகுதியாகும். இங்கு மும்பை பல்கலைக்கழகத்தின் வேதித் தொழில்நுட்பக் கழகம் அமைந்துள்ளது. இங்கு ரயில் நிலையம் உள்ளது. சாலைப் போக்குவரத்திற்கு மாதுங்கா ரோடு உள்ளது.தமிழர்களும், மலையாளிகளும் அதிகளவில் வசிக்கின்றனர்.
# மட்டக்களப்பு மாவட்ட ஊடகவியலாளர் ஒன்றியம்


**மட்டக்களப்பு மாவட்ட ஊடகவியலாளர் ஒன்றியம்** இலங்கையின் கிழக்கு மாகாணத்தின் மட்டக்களப்பு மாவட்ட ஊடகவியலாளர்களுக்கும் அவர்களுடைய சமூக மேம்பாடு சார் வேலைகளுக்குமாக உருவாக்கப்பட்ட அமைப்பாகும். இது 2012 ஆம் ஆண்டு ஏப்ரல் மாதத்தில் ஆரம்பிக்கப்பட்டது.  

## வரலாறு
மட்டக்களப்பில் ஆரம்பத்தில் கிழக்கிலங்கை பத்திரிகையாளர் சங்கம் உருவாக்கப்பட்டு ஈழப்போர்க் காலத்தில் அவ்வமைப்பு இயங்காமல் போய்விட்டது, அதன் பின்னர் மட்டக்களப்பு இளம் ஊடகவியலாளர் சங்கம் தோற்றுவிக்கப்பட்டது. அதுவும் ஒரு குறிப்பிட்ட காலத்தின் பின்னர் இயங்காது போனது. மட்டக்களப்பு மாவட்ட மூத்த ஊடகவியலாளர்கள் சிலர் சுடப்பட்டும், சிலர் நாட்டைவிட்டு ஓடியும் உள்ள நிலையில் தற்போதுள்ள இளம் ஊடகவியலாளர்கள் இந்த ஒன்றியத்தினை ஆரம்பித்துள்ளனர்.  

## நிருவாகக்குழு
ஆரம்பத்தில் இவ்வமைப்பின் ஆரம்பகாலத் தலைவராக எஸ். பேரின்பராஜாயும், உப தலைவராக எல். தேவஅதிரனும் செயற்பட்டார்கள். 2013 செப்டம்பர் 13 இல் புதிய நிருவாகக் குழு தெரிவாகியது. புதிய தலைவராக இ. பாக்கியராஜா தெரிவு செய்யப்பட்டார். இவர் வீரகேசரியின் மண்டூர் செய்தியாளராக இவர் நீண்ட காலமாகப் பணியாற்றி வருகிறார். உப தலைவராக சிவம் பாக்கியநாதன் தெரிவு செய்யப்பட்டார்.
# விதர்பா



**விதர்பா** அல்லது **விதர்ப்பம்** (மராத்தி: विदर्भ, ஆங்கிலம்: Vidarbha) மகாராஷ்டிர மாநிலத்தின் கிழக்குப் பகுதியில் அமைந்துள்ளது. இதன் பழைய பெயர் **பெரர்** ஆகும். இது மகாராஷ்டிராவின் மொத்தப்பரப்பில் 31.6% ஆக்கிரமித்துள்ளது. மகாராஷ்டிராவின் மொத்த மக்கள் தொகையில் 21.3% கொண்டுள்ளது. இதன் வடக்கே மத்தியப் பிரதேசம் மாநிலம் உள்ளது. கிழக்கே சட்டீஸ்கரும் தெற்கே தெலுங்கானா உள்ளன. மேற்கே மத்தியப்பிரதேச மாநிலம் அமைந்துள்ளது. இது இந்தியாவின் மையப்பகுதியில் அமைந்துள்ளது. விதர்பா தனக்கென தனியான கலாச்சாரமும் வரலாற்றுப் பின்னணியையும் கொண்டது. விதர்பா பகுதியின் மிகப்பெரிய நகராக நாக்பூர் இருக்கிறது, இரண்டாவது பெரிய நகராக அமராவதி உள்ளது. பெரும்பாலான விதர்பாவாசிகள் மராத்தி மொழி மற்றும் வாகர்தி மொழி பேசுகின்றனர்.  
நாக்பூர் பகுதியில் ஆரஞ்சு மற்றும் பருத்தி பிரபலமானது. மகாராஷ்டிராவின் கனிம வளங்களில் விதர்பா மூன்றில் இரண்டு பங்கு வகிக்கிறது. வனப்பரப்பில் நான்கில் மூன்று பகுதியைக் கொண்டுள்ளது. விதர்பா பகுதியில் டடோபா புலி திட்டம் (Tadoba Tiger project), மெல்கட் புலி திட்டம் (Melghat Tiger Project), பென்ச் புலி திட்டம் (Pench Tiger Project), பொர் சரணாலயம்(Bor Sanctuary), பாந்தார மாவட்டத்தில் வனவிலங்கு சரணாலயங்கள் அனைத்தும் அமைந்துள்ளன. இந்தியாவின் மற்ற பகுதிகளைவிட விதர்பா அமைதியான பகுதி. எந்தவித மத, இன மோதல்களும் இல்லாத பகுதி. ஆனால் அதிக அளவு மக்கள் வறுமையால் பாதிக்கப்பட்டுள்ளனர். மகராஷ்டிரத்தின் பிற பகுதிகளைவிட இங்கு பொருளாதாரம் வளர்ச்சியின்றி இருக்கிறது.  

## விவசாயிகள் தற்கொலை
இங்கு விவசாயிகள் தற்கொலை பெருமளவில் நடப்பதைத் தடுக்க அகோலா தாலுகாவிலுள்ள ஜில்லா பரிஷித் பள்ளி மாணவ மாணவியருக்கு ’அப்பா விஷம் குடிக்காதீர்கள்’ என்ற பொருள்படும் பாடலை ஆசிரியர்கள் கற்றுத் தந்தனர். இதனை ஊர் மக்கள் முன் மாணவர்கள் நடித்தும் காட்டுகின்றனர்.  

## மக்கட்தொகை விவரம்

| மதம் | மதம் மக்கட்தொகை | % |  |
| --- | --- | --- | --- |
| இந்து | 15,866,514 | 76.906% |  |
| பௌத்தம் | 2,697,544 | 13.075% |  |
| இஸ்லாம் | 1,720,690 | 8.340% |  |
| கிறித்துவம் | 70,663 | 0.343% |  |
| சீக்கியம் | 37,241 | 0.181% |  |
| சமணம் | 89,649 | 0.435% |  |
| பிற | 127,516 | 0.618% |  |
| குறிப்பிடப்படாதது | 21,170 | 0.103% |  |
| மொத்தம் | 2,30,03,179 | 100.000% | } |

## வெளியிணைப்புகள்
- விவசாயிகள் தற்கொலையைத் தடுக்க மாணவர்கள் முயற்சி வீடியோ
# ஒருங்கிணைந்த கட்டிட ஒளிமின்னழுத்தியம்

மான்செஸ்டரில் உள்ள சி.ஐ.எஸ் கட்டிடத்தை ஒளிமின்னழுத்திய தகடுகளால் பொதிய £5.5 மில்லியன் செலவானது. இந்த திட்டம் 2005 முதல் மின்சாரத்தை இங்கிலாந்து தேசிய மின்சட்ட நிறுவனத்திற்கு வழங்கத் தொடங்கியது]]  

**ஒருங்கிணைந்த கட்டிட ஒளிமின்னழுத்தியம்** (*building-integrated photovoltaics*) என்பது ஒளிமின்னழுத்திய மூலப்பொருட்களை வழக்கமான கட்டுமான மூலப்பொருட்களுக்கு மாற்றாக பயன்படுத்தி கட்டிடத்தின் கூரை, முகப்பு போன்ற பகுதிகளைக் கட்டுதல்.  

## வரலாறு
கட்டிடங்களில் 1970 முதல்தான் ஒளிமின்னழுத்தியத்தின் பயன்பாடுகள் தொன்றத்தொடங்கியது.  

## வடிவங்கள்
ஒருங்கிணைந்த கட்டிட ஒளிமின்னழுத்தியம் பல்வெறு வடிவங்களில் சந்தையில் கிடைக்கின்றது.  

## ஒளி ஊடுருவக்கூடிய மற்றும் ஒளிக்கசியக்கூடிய ஒளிமின்னழுத்தியம்
ஒளி ஊடுருவக்கூடிய ஒளிமின்னழுத்தியத் தகடுகள் வெள்ளீய ஆக்ஸைட் உட்புறபூச்சு வழியாக மின்னாற்றலைக் கடத்துகிறது  

## அரசாங்க மானியங்களும் சலுகைகளும்
சில நாடுகளில் ஒருங்கிணைந்த கட்டிட ஒளிமின்னழுத்தியத்திற்கென்று தனியாக கூடுதள் மானியம் வழங்கப்படுகிறது. 2006லிறுந்து பிரான்சு அரசு ஒருங்கிணைந்த கட்டிட ஒளிமின்னழுத்தியத்திற்கு கூடுதலாக யூரோ.௦.25/kWh வழங்குகிறது.
# உப்புச் சுரங்கம்


**உப்புச் சுரங்கம்** (Salt mining) என்பது உணவில் பயன்படும் உப்பை சேகரிக்க தரைப் பகுதிகளில் சுரங்கம் அமைத்து உப்பை வெட்டியெடுப்படும் இடம்.  
இங்கு உப்பு படிவம் பாறையாக இருக்கும் அதை வெட்டியெடுத்து உப்புத்தூளாக மாற்றி பயன்படுத்தப்படும் .  

போலந்து மற்றும் பாக்கித்தான் நாட்டிலுள்ள பல சுரங்கங்கள் தற்போது சுற்றுலாத்தலமாக திகழ்கின்றது.
# ஷாபூர் (பாகிஸ்தான்)

**ஷாபூர்** (Shahpur) பாகிஸ்தானின் பஞ்சாப் மாகாணத்திலுள்ள **சார்கோதா** மாவட்டத்திலுள்ள நகரம் ஆகும். இது ஜீலம் நதிக்கரையில் அமைந்துள்ளது. 2004 ஆம் ஆண்டின் கணக்கெடுப்பின்படி இதன் மக்கட்தொகை 274,000 , பெரும்பான்மையோர் முஸ்லீம்கள் . இவர்களின் மொழி பஞ்சாபி ஆகும்.  
இந்நகரத்தின் பழைய பெயர் **ராம்பூர்** ஆகும். 17 ஆம் நூற்றாண்டுவரை இந்து மக்கள் அதிக அளவில் வசித்து வந்தனர். இந்நகரத்தின் பெயர் சுஃபி ஞானியால் மாற்றப்பட்டது.  
1893 -ல் **ஷாபூர்** மாவட்டமாக மாற்றப்பட்டது. பின்னர் 1914 -ல் மாவட்டத் தலைநகர் இங்கிருந்து **சார்கோதா**விற்கு மாற்றப்பட்டது. இங்கு 18 ஆம் நூற்றாண்டிலுள்ள இந்து மதக் கோவில்கள் உள்ளன. இந்நகரத்தின் முக்கிய நுழைவாயில் 1863 -ல் இந்நகரத்தின் பெயர் **ராம்பூர்** என இருக்கும் போது கட்டப்பட்டது. இதன் தொடர்வண்டி நிலையம் ஆங்கிலேயர் ஆட்சிக்காலத்தில் கட்டப்பட்டது. இந்த நகரத்தின் மக்கள் கடும் உழைப்பாளிகள்.
# மணீஷ் ஷா

**நீதிபதி மணீஷ் எஸ். ஷா** 20.09.2013 அன்று அமெரிக்காவின் வடக்கு இல்லினாய் மாவட்ட நீதிபதியாக அமெரிக்க ஜனாதிபதி பராக் ஒபாமாவால் தேர்ந்தெடுக்கப்பட்டுள்ளார். இவர் ஒரு இந்தியர் ஆவர்.  

## வாழ்க்கை
1994 ஆம் ஆண்டு இவர் ஸ்டான்போர்ட் பல்கலைக்கழகத்தில் இளங்கலை பட்டம் பெற்றார். 1998ல் சிகாகோ சட்டக்கல்லூரியில் பட்டம் பெற்றார். 1998 முதல் 1999 வரை சான் பிரான்சிஸ்கோ, கலிபோர்னியா போன்ற நீதிமன்றங்களில் பணியாற்றினார். 1999 முதல் 2001 வரை வடக்கு இல்லியான்ஸ் மாவட்டத்தில் சட்ட எழுத்தராக நீதிபதி ஜேம்ஸ் பி ஷிகல்வுடன் பணியாற்றினார். பின்னர் 2001ம் ஆண்டிற்குப்பிறகு அம் மாவட்ட அட்டார்னியானார். மற்றும் பொதுகுற்றவியலில் 2007 மற்றும் 2008 ம் ஆண்டிலும் சிறப்பு விசாரணைப்பகுதியில் 2011 முதல் 2012 வரையிலும் பணியாற்றினார்.  

## பரிந்துரை
நீதிபதி ஜோன் லெஃப்னொ பணி ஓய்வு அடைந்ததால் அந்த இடம் காலியாக இருந்தது. அவ்விடத்திற்கு செப்டம்பர் 19, 2013 அன்று இவரை ஜனாதிபதி ஒபாமா பரிந்துரை செய்தார்.  

## வெளி இணைப்பு

- பதவிக்கு இந்தியரை தேர்வு செய்தார் ஒபாமா
# கால்கா



**கால்கா** (Kalka) ஹரியானா மாநிலத்தின் பாஞ்ச்குலா மாவட்டத்தில் அமைந்துள்ள நகரம். கடவுள் காளியின் பெயராலேயே இந்நகரம் கால்கா என்று அழைக்கப்படுகிறது. இது இமயமலையின் அடிவாரத்தில் அமைந்துள்ளது. இமாச்சலப்பிரதேசத்தின் நுழைவாயில் என இந்நகரை அழைக்கின்றனர். தேசிய நெடுஞ்சாலை 22 இந்நகர் வழியாகச் செல்கிறது. மேலும் புகழ் பெற்ற கால்கா-சிம்லா தொடர்வண்டிப்பாதை இங்கிருந்து சிம்லாவிற்குச் செல்கிறது.  

## வரலாறு
1843-ல் பாட்டியாலா சமஸ்தானத்திடம் இருந்து ஆங்கிலேயர் இதைக் கைப்பற்றினர். தொடர்வண்டிப்பாதையின் முக்கிய சந்திப்பாக இது இருந்தது. தொடர்வண்டிச் சேவையில் தில்லி-அம்பாலா-கால்கா மற்றும் கால்கா-சிம்லாவின் மையமாக இருந்தது. கால்கா நகராட்சி 1933-ல் உருவாக்கப்பட்டது. 1901 -ல் இதன் மக்கட்தொகை 7,045 ஆக இருந்தது. மேலும் மஞ்சள் மற்றும் இஞ்சி அங்காடிகள் கால்கா-வில் இருந்தன.  

## காலநிலை
கால்காவின் காலநிலை அதன் அருகிலுள்ள நகரங்களான சண்டிகர், அம்பாலா , தில்லி ஆகியவற்றைவிட நன்றாகவே இருக்கும்.மே மற்றும் ஜூன் பருவமழைக்காலங்களில் நல்ல மழைப்பொழிவு இருப்பதால் கால்காவின் காலநிலை நன்றாகவே இருக்கும். அக்டோபர்/நவம்பர் காலங்களில் குளிர்காலம் ஆரம்பிக்கும்.  

## போக்குவரத்து
கால்கா மலைச்சரிவில் அமைந்துள்ள நகரம். எனவே மற்ற நகரங்களோடு எளிதில் செல்லமுடியாத பாதைகளைக் கொண்டது. தனியார் மற்றும் அரசுப் பேருந்து சேவைகள் கால்கா நகரில் உள்ளன. கால்கா-சிம்லா தொடர்வண்டிச் சேவை யுனெஸ்கோ நிறுவனத்தின் வரலாற்றுச் சிறப்புமிக்க பாரம்பரிய தொடர்வண்டிச் சேவை என வகைப்படுத்தப்பட்டுள்ளது.  

## முக்கிய இடங்கள்
- காளி கோவில்
- ஸ்ரீபாலாஜி கோவில்
- பிஞ்சோர் தோட்டம்
# கால்கா-சிம்லா தொடர்வண்டிப்பாதை


**கால்கா-சிம்லா தொடர்வண்டிப்பாதை** (Kalka–Shimla Railway) 2 அடி (762 மிமீ) அங்குலம் அளவுள்ள குற்றகலப் பாதையாகும். இது மலைவழித் தொடர்வண்டிப்பாதையாகும். கால்கா எனும் இடத்திலிருந்து 96 கிலோமீட்டர் தொலைவுள்ள சிம்லா எனும் நகருக்குச் செல்கிறது. இயற்கைக் காட்சிகளை உள்ளடக்கியது இது செல்லும் வழி.  

## வரலாறு
சிம்லாவானது கடல்மட்டத்திலிருந்து 7116 அடி (2169மீ) உயரத்தில் அமைந்துள்ள நகரம். 1830 -ல் சிம்லா ஆங்கிலேயரின் முக்கிய இடமாக மாறியிருந்தது. 1864-ல் இது ஆங்கிலேயர்களின் கோடை வாழிடமாக இருந்தது. மலைப்பகுதியின் பிற கிராமங்களோடு தொடர்புகொள்ளவே இத் தொடர்வண்டிப்பாதை அமைக்கப்பட்டது. 1903 ஆம் ஆண்டு நவம்பர் 9 ஆம் தியதி, 96.54 கிலோமீட்டர் தூரமுள்ள இத்தொடர்வண்டிப்பாதை அதிகாரபூர்வமாகப் போக்குவரத்துக்கு தொடங்கப்பட்டது.  

## ஆவணப்படம்
பிபிசி தொலைக்காட்சி இத்தொடர்வண்டியைப் பற்றிய ஆவணப்படத்தை தயாரித்தது. இத் தொடர்வண்டிப்பாதை யுனெஸ்கோ அமைப்பால் ஜூலை 8, 2008 இல் இந்தியாவிலுள்ள உலகப்பாரம்பரியம்மிக்க களங்களில் ஒன்றாக அறிவித்தது.  

## தொடர்வண்டிகள்
- ஷிவாலிக் டீலக்ஸ் விரைவு வண்டி 52451/52452 (Shivalik Deluxe Express)
- கால்கா-சிம்லா விரைவு வண்டி 52453/52454 (Kalka Shimla Express)
- இமய ராணி 52455/52456 (Himalayan Queen)
- கால்கா-சிம்லா பயணிகள் வண்டி 52457/52458 (Kalka Shimla Passenger )

## செல்லும் வழி
|}
# மானாடு



** மானாடு** என்பது தூத்துக்குடி மாவட்டம், திருச்செந்தூர் நகரத்திலிருந்து 12 கல் தொலைவில் உள்ள ஒரு கிராமமாகும். இதற்கு மானவீர வளநாடு என்ற பெயரும் உள்ளது. இங்கு அதிகமாக பனை மரத் தொழில் சிறப்பாக நடைபெற்று வருகிறது. இங்கு எடுக்கப்படும் பதநீர் ருசியானதாக இருக்கிறது.  

## கல்வி நிலையம்

இங்கு ஆரம்பகல்வி பாடசாலை ஒன்று உள்ளது.இந்த பாடசாலை தமிழக அரசால் நடத்தபடுகிறது.
# வன்கொடுமைத் தடுப்புச் சட்டம்


**வன்கொடுமைத் தடுப்புச் சட்டம்** என்பது இந்தியாவில் பட்டியல் இன மக்களுக்கு எதிரான கொடுமைகளைத் தடுப்பதற்காகவும், அச்சமூகத்தினருக்கு எதிரான வன்முறைகள், துன்புறுத்தல்கள் செய்பவர்களை இந்தச் சட்டத்தின் கீழ் கைது குந்த நடவடிக்கை எடுத்துத் தண்டனை பெற்றுத் தரு‍வதற்கும் கொண்டு வரப்பட்ட சட்டமாகும்.  

இந்தியாவில் கடந்த 1955 ஆம் ஆண்டு தீண்டாமை ஒழிப்புச் சட்டம் கொண்டு வரப்பட்டது. 1976 இல் அது பி.சி.ஆர். சட்டம் (குடியுரிமை பாதுகாப்புச் சட்டம்) என்று பெயர் மாற்றம் செய்யப்பட்டது. இந்தச் சட்டம் பட்டியலின மக்களுககு மட்டுமே பொருந்தும். பழங்குடியினருக்குப் பொருந்தவில்லை. இந்தச் சட்டம் சரியாக செயல்படாததால், இளைய பெருமாள் என்பவரது தலைமையில் ஒரு கமிட்டியை பாராளுமன்றம் அமைத்தது. அந்த கமிட்டியின் பரிந்துரையின் பேரில் 1989ல் தாழ்த்தப்பட்டோர் மற்றும் பழங்குடியினர் மீதான வன்கொடுமை தடுப்புச் சட்டம் கொண்டு வரப்பட்டது. ஆனால், மிகத் தாமதமாக 1995ல் தான் இந்தச் சட்டம் நடைமுறைக்கே வந்தது.  

பழங்குடியினர் மீது காவல்துறை மற்றும் ராணுவத்தினர் நடத்திய தாக்குதல் பலாத்காரம் தொடர்பான புகார்கள் அதிகரித்தபோது இந்தச் சட்டம் உருவானது. இந்தச் சட்டத்தைக் காவல்துறையினர் தங்களுக்கு எதிரானதாகவே நினைத்தனர். இதனால் இந்தச் சட்டமும் முறையாகப் பயன்படுத்தப்படாமலேயே இருக்கிறது.  

## சட்டத்தின் விதிகள்
கீழ்க்காணும் செயல்களுக்கு‍ இச்சட்டத்தின் கீழ் தண்டனை வழங்கப்படும்  
- பஞ்சமி நிலங்களை பிற சமூகத்தவர் ஆக்கிரமித்தல்
- தேனீர் விடுதிகளில் இரட்டை குவளை (இரண்டு டம்ளர்) (double glass) முறை மேற்கொள்தல்.
- குறிப்பிட்ட பட்டியலின சாதி பெயரை சொல்லி சுட்டிக்காட்டி இழித்து பேசுதல்.
# வி. சாந்தாராம்



**வி. சாந்தாராம்** (**V. Shantaram / Shantaram Rajaram Vankudre / சாந்தாராம் இராஜாராம் வணகுத்ரே ** நவம்பர் 18, 1901 – அக்டோபர் 30, 1990) இந்தியத் திரைப்பட்ட இயக்குநர், தயாரிப்பாளரும் நடிகருமாவார். 'ஜனக் ஜனக் பாயல் பாஜே' என்ற இந்தியாவின் முதல் டெக்னிக் கலர் படத்தை இயக்கியவர் இவர்.  

## பிறப்பு மற்றும் திருமணம்
மராட்டிய மாநிலத்தில் உள்ள கோலாப்பூரில் 1901இல் பிறந்தார். இவரின் முதல் மனைவி நடிகை ஜெயஸ்ரீ. பின் அவருடன் மனக்கசப்பு ஏற்படவே அவர்களின் திருமண வாழ்வு முடிவுக்கு வந்தது. பின் ஜனக் ஜனக் பாயல் பாஜே திரைப்படத்தின் கதாநாயகி சந்தியாவை மறுமணம் செய்துகொண்டார்.  

இவரது மகள் ராஜ்யஸ்ரீ. இவரும் மிக பெரிய நடிகை. காதல் திருமணம் செய்து கொண்டு வெளிநாட்டுக்குச் சென்று விட்டார்.  

## வெற்றிப் படங்கள்
கோட்னீஸ் என்ற படம் இவருக்கு பேரும் புகழும் சம்பாதித்து கொடுத்தது. இதில் இவர் கதாநாயகனாகவும் நடித்தார். பின் சாந்தாராமுக்கு அகில இந்திய அளவில் புகழை சேர்த்த படங்கள் பர்சாயின், ஆத்மி, சகுந்தலா, தஹேஜ், படோசி, சந்திரசேனா, அமிர்தமந்தன் போன்ற படங்களாகும். 'தோ ஆங்கேன் பாரஹாத்' எனும் இந்தி படம் பல விருதுகளை இவருக்கு வாங்கி தந்தது. 'தீன் பத்தி சார் ரஸ்தா' என்ற இவரது படம் பெரும் வெற்றி கண்டது.  

## விருதுகளும், சிறப்புகளும்
- சிறந்த திரைப்படத்திற்கான தேசிய விருது - 1958
- பத்ம விபூஷண் - 1992
- சாந்தாராமின் 116வது பிறந்த நாளை சிறப்பிக்கும் பொருட்டு, 18 நவம்பர் 2017 அன்று கூகுள் நிறுவனம் முகப்புப் பக்கத்தில் சாந்தாராமின் சித்திரம் வெளியிட்டுள்ளது.

## இறப்பு
அக்டோபர் 30, 1990 இல் மும்பையில் இறந்தார்.
# முசாபர்நகர் மாவட்டம்



**முசாபர்நகர் மாவட்டம்** இந்தியாவின் உத்தரப் பிரதேசம் மாநிலத்தின் வடமேற்கில் அமைந்துள்ளது. இம்மாவட்டத்தின் தலைமையிடம் முசாபர்நகர் ஆகும்.  

## மாவட்ட நிர்வாகம்
2991 சதுர கிலோ மீட்டர் பரப்பளவு கொண்ட இம்மாவட்டம் முசாபர்நகர், புதானா, ஜன்சத் மற்றும் கதௌலி என நான்கு வருவாய் வட்டங்களும், 704 வருவாய் கிராமங்கள், 10 உள்ளாட்சி அமைப்புகள், 9 ஊராட்சி ஒன்றியங்கள் மற்றும் 21 காவல் நிலையங்கள் கொண்டுள்ளது.  
## அரசியல்
இந்த மாவட்டத்தில் கைரானா, தானா பவன், ஷாம்லி, புடானா, சர்தாவல், முசாபர்நகர், கதவுலி, புர்காசி, மீராப்பூர் ஆகிய சட்டமன்றத் தொகுதிகள் இடம்பெற்றுள்ளன. இம்மாவட்டத்தில் இந்தி மொழி 87.02% மற்றும் உருது மொழி 12.58% மக்களால் முதல் மொழியாகப் பேசப்படுகிறது.  

## மேலும் பார்க்கவும்
- முசாபர்நகர் கலவரம் 2013
# ஜோசப் எல் மேங்கியூவிஸ்



**ஜோசப் எல் மேங்கியூவிஸ்** (*Joseph L. Mankiewicz*)  
திரைப்பட இயக்குநர், எழுத்தாளர் மற்றும் தயாரிப்பாளர். இவர் 'ஆல் அபொட் ஈவ்', 'எ லெட்டர் டு திரீ ஒய்வ்ஸ்', கிளியோபட்ரா, ஜூலியஸ் சீசர், பைவ் பிங்கர்ஸ், ஸ்லேத் ஆகிய படங்களை இயக்கியும் தயாரித்தும் உள்ளார். இவர் எழுதி இயக்கிய 'ஆல் அபொட் ஈவ்' ( All About Eve) திரைப்படம் (1950), 14 அகாதமி விருதுகளுக்குப் (ஆஸ்கர்) வழிமொழியப்பட்டு, அதில் ஆறு விருதுகளை வென்றது.  

## ஆதாரங்கள்
- நூல்: * புகழ்பெற்ற 100 சினிமா கலைஞர்கள்*; ஆசிரியர்: ஜெகாதா; பதிப்பகம்: சங்கர் பதிப்பகம்.
# முதலாம் ராஜசிங்கன்



**முதலாம் ராஜசிங்கன்** கி.பி 1581 - 1593 வரை சீதாவக்கையை ஆண்ட அரசன் ஆவான். இவனின் இயற்பெயர் டீங்கிரி குமாரன். இவனின் தந்தையார் பெயர் மாயாதுன்னை. மயாதுன்னை போர்த்துக்கேயர் மீது படையெடுக்க இவன் உதவினான். தந்தை இறப்பிற்குப் பின்னர் முதலாம் ராஜசிங்கன் எனும் பெயரில் அரசனானான். இவன் வீரசுந்தர எனும் அமைச்சரின் உதவியுடன் கண்டியை கைப்பற்றினர்.  
`
# வந்தே மாதரம் (பாடல் தொகுப்பு)



**வந்தே மாதரம்** (Vande Mataram (album)) பாடல் தொகுப்பு இந்திய இசையமைப்பாளர் ஏ.ஆர்.ரகுமான் இசையில் இந்திய சுதந்திரத்தின் 50 வது ஆண்டு பொன்விழாவைக் குறிக்கும் விதத்தில் வெளியிடப்பட்டது. இந்திய இசைத்துறையில் சினிமாப் பாடல் தவிர்த்து அதிகம் விற்பனையான இசைத்தொகுதி எனும் சிறப்பை இது பெற்றது. இது 'சோனி இசை நிறுவனம் வெளியிட்ட இசைத்தொகுதியாகும்.  

இந்த இசைத்தொகுதி மக்களிடம் பெரும் வரவேற்பைப் பெற்றது. வணிக ரீதியாகவும் வெற்றி பெற்றது. இப்பாடல்கள் இந்திய ஒருமைப்பாட்டையையும் ஒற்றுமையையும் குறிக்கும் வண்ணம் இருந்தன. **பிபிசி** உலக சேவை உலகம் முழுவது உள்ள 7000 பாடல்களில் இந்த இசைத்தொகுப்பில் உள்ள *மா துஜே சலாம்* எனும் பாடலுக்கு இரண்டாவது இடம் கொடுத்திருந்தது.  
சிறந்த திரைஇசை தவிர்த இசைத்தொகுப்பிற்கான *ஸ்க்ரீன் வீடியோகான் விருது* இந்த இசைத் தொகுதிக்கு 1997-ல் கிடைத்தது.  

## உருவான விதம்
1996 -ல் ரகுமான் விருது பெறுவதற்காக மும்பை (பம்பாய்) தனது நண்பர் பரத் பாலா -வை சந்தித்து உரையாடியபோது இந்த இசைத்தொகுப்பை உருவாக்கும் திட்டம் விவாதிக்கப்பட்டது. அதே நேரம் சோனி நிறுவனமும் இந்தியாவில் நுழைய விரும்பியது. எனவே அவர்களே இந்த இசைத்தொகுப்பைத் தயாரித்தனர். பின்னர் உலகம் முழுவதும் 28 நாடுகளில் இந்த இசைத்தொகுதி வெளியிடப்பட்டது.  

## தயாரிப்பு விவரம்
- தயாரிப்பாளர்- ரகுமான், கனிகா, பரத் பாலா
- பொறியியலாளர்கள் -ஸ்ரீதர், பால் ரைட், சிவகுமார்
- கலவை - ஸ்ரீதர்
- நிகழ்ச்சி ஒருங்கிணைப்பு -ரகுமான் , யாக் பான்டி

## கலை
- கலை இயக்கம்-சுனில் மஹாதிக்
- ஓவியம் -தோட்டா தரணி
- புகைப்படம் -தேஜல் பாட்னி
- உள் வடிவம்- மஞ்சரி
# சிலிகுரி பாதை



**சிலிகுரி பாதை** (வங்காளம்: শিলিগূড়ি করিডোর, ஆங்கிலம்: Siliguri Corridor or Chicken's Neck) இது வ‌ட‌கிழ‌க்கு இந்தியாவை இந்தியாவின் ம‌ற்ற‌ ப‌குதிக்ளோடு இணைக்கும் 21 கி. மீ., கொண்ட குறுகிய‌ ப‌குதியாகும். இத‌ன் இருபுற‌மும் நேபாளம் மற்றும் வங்காளதேசம் அமைந்திருக்கிற‌து. இத‌ன் வ‌ட‌ ப‌குதியில் பூடான் அமைந்துள்ள‌து.  

## வரலாறு
1947 இந்தியா-பாகிஸ்தான் பிரிவினைக்குப் பின் இப்பாதை உருவாக்கப்பட்டது.  

## முக்கிய‌த்துவம்
இந்த‌ப் பாதையான‌து இந்தியாவிற்கு மிக‌வும் முக்கிய‌த்துவ‌ம் வாய்ந்த‌து. வ‌ட‌கிழ‌க்கு இந்தியாவுட‌ன் இந்தியாவை இணைக்கும் ஒரே பாதை இதுவாகும். **கிழக்கு பாக்கிஸ்தான்** (தற்போதைய வங்காளதேசம்) உருவாக்கம் இந்திய வடகிழக்கு பகுதியில் புவியியல் ரீதியாக இந்தப் பாதையை முக்கியத்துவம் வாய்ந்ததாக ஆக்குகிறது. சிலிகுரி பாதை 14 மைல் அகலம் மட்டுமே கொண்டது. இந்தியாவின் வடகிழக்கு பகுதி மற்றும் நாட்டின் மீதமுள்ள பகுதிகளுக்கு இடையே பாலமாக இருக்கிறது. இந்திய சீனப்போரின் போது சீனா இந்தப்பாதையைக் கைப்பற்றி வடகிழக்கு இந்தியாவை இந்தியாவின் பிற‌ பகுதிகளில் இருந்து துண்டிக்க முயற்சி செய்தது.. முக்கியத்துவம் வாய்ந்த இந்தப்பகுதி இந்திய ராணுவம், அசாம் ரைபிள்ஸ், எல்லை பாதுகாப்புப் படை மற்றும் மேற்கு வங்காள காவல் துறை ஆகியவற்றால் கண்காணிக்கப்படுகிறது. சமீபகாலங்களில் இந்தப்பகுதி வங்காளதேச கிளர்ச்சியாளர்களும் நேபாள மாவோயிஸ்டுகளும் ஊடுருவும் இடமாகக் கருதப்படுகிறது. சட்டவிரோத போதை மற்றும் ஆயுதங்கள் போக்குவரத்து இந்த பகுதியில் நடைபெறுகிறது. 2004 ஆம் ஆண்டில் இந்தியா, நேபாளம், பூடான் மற்றும் வங்காளாதேசம் அனைத்தும் இணைந்து தடையற்ற வர்த்தகத்தை இப்பகுதியில் உருவாக்கும் சாத்தியத்தை ஆராய்ந்தனர்.
# திருவாசகத்தில் சைவ சித்தாந்தக் கருத்துக்கள் (நூல்)

திருவாசகத்தில் சைவ சித்தாந்தக் கருத்துகள் எனும் நூல் முனைவர் ச.சாம்பசிவனார் அவர்களால் எழுதப்பெற்றதாகும். இந்நூலை மதுரை வளவன் அச்சகம் வெளியிட்டுள்ளது.  

## ஆசிரியர் குறிப்பு
ம.கா பல்கலைக் கழகத்தின் சைவசித்தாந்தத்துறையில் சிறப்புநிலைப் பேராசிரியராக பணியாற்றியவர். செந்தமிழ்ச்செல்வர், தமிழாகரர், நல்லாசிரியர் ஆகிய பட்டங்களைப் பெற்றவர்.  

## உள்ளடக்கம்
- தேற்றுவாய்
- மணிவாசகரும் திருவாசகமும்
- திருவாசகத்தில் பதியியற் கொள்கை
- திருவாசகத்தில் பசுவியற் கொள்கை
- திருவாசகத்தில் பாசவியற் கொள்கை
- திருவாசகத்தில் நால்வகை நெறிகள்
- திருவாசகத்தில் சிவப்பேறு
- முடிவுரை
- துணைநூற் பட்டியல்

## இவற்றையும் காண்க
சைவ சித்தாந்தம்  

## ஆதாரங்களும் மேற்கோள்களும்

## வெளியிணைப்புகள்
# சஞ்சிதம்

சஞ்சிதம் என்பது சைவ சித்தாந்தத்தின் படி தொல்வினை அல்லது பழவினையாகும். வினையானது பக்குவமைந்தபின்பு பாவ புண்ணியங்களை தரக்கூடியதாக அமைகிறது. அவ்வாறு பக்குவம் அடையும் வரையில் வினையானது சஞ்சிதம் என்று கூறப்படுகிறது.  

உதாரணத்திற்காக தென்னையும் வாழையும் ஒரே நேரத்தில் பயிர் செய்தாலும், அவைபயன் தரும் நிலை முன்பின்னாக அமையும் என்று சிவவழிபாடு நூலில் கி. பழநியப்பனார்.  

## ஆதாரங்களும் மூலங்களும்
# ஆகாமியம்

**ஆகாமியம்** என்பது சைவ சித்தாந்தத்தின் படி பக்குவப்பட்ட வினையென்றும் புதுவினையென்றும் அறியப்படுகிறது. உயிர்கள் இந்த பக்குவப்பட்ட வினைகளை அனுபவிக்க வேண்டியுள்ள பொழுதும் உயிர்கள் வினைகளைத் தேடிச் செல்வதும், வினைகள் உயிர்களைத் தேடிச் செல்வதும் நிகழாது. உயிர்கள் மற்றும் வினைகளை இறைவனான சிவபெருமானே ஒன்றிணைத்து வைப்பதாக சைவ சித்தாந்தம் கூறுகிறது.  

## கருவி நூல்
சிவவழிபாடு - கி. பழநியப்பனார்  

## ஆதாரங்களும் மேற்கோள்களும்
# பிர் பாஞ்சல் மலைத்தொடர்



**பிர் பாஞ்சல் மலைத்தொடர்** (Pir Panjal Range) இமயமலைத்தொடரின் உள்பகுதியில் இருக்கின்றது. இது தென்கிழக்குத் திசையிலிருந்து வடமேற்குத் திசைவரை பரவியிருக்கிறது. இந்த மலைத்தொடர் இமாச்சலப் பிரதேசம் , ஜம்மு காசுமீர் மற்றும் ஆசாத் காசுமீர் ஆகிய மாநிலங்களில் பரவியிருக்கிறது. இந்த மலைத்தொடர்கள் 1,400 மீட்டர் முதல் 4,100 மீட்டர் உயரமுடையவை. இமயமலையின் கீழ்ப்பகுதியிலுள்ள மிக நீண்ட மலைத்தொடர் இதுவாகும்.  

## சிகரங்கள்
தேவ் திப்பா (6001 மீட்டர் உயரம்) மற்றும் இந்திராசன் (6,221 மீட்டர் உயரம்) ஆகிய இரண்டும் இம்மலைத்தொடரில் உள்ள முக்கியமான சிகரங்கள் ஆகும். இவற்றை பார்வதி பள்ளத்தாக்கிலுருந்தும் மற்றும் சந்த்ரா பள்ளத்தாக்கிலிருந்தும் அடையலாம். காஷ்மீரின் மலைவாசஸ்தலமான குல்மார்க் இம்மலைத்தொடரில் அமைந்துள்ளது..  

## கணவாய்களும், பள்ளத்தாக்குகளும்
### கணவாய்கள்
- *பிர் பாஞ்சல்* கணவாய் ஸ்ரீநகரின் மேற்கே அமைந்துள்ளது.
- *பானிகால் கணவாய்* 2,832 மீட்டர் உயரத்தில் ஜீலம் நதியின் தொடக்கத்தில் காஷ்மீரின் தெற்குப் பள்ளத்தாக்கில் அமைந்துள்ளது.
- *சிந்தன் கணவாய்* ஜம்மு மற்றும் காஷ்மீரை கிஷ்துவாருடன் உடன் இணைக்கிறது.
- *பிர் கி காலி கணவாய்* காஷ்மீரை பூஞ்ச், மற்றும் ரஜோரியோடு இணைக்கிறது.
- *முனாவர் கணவாய்* ரஜௌரியில் அமைந்துள்ளது.
- ரோதங் கணவாய் 3,978 மீட்டர் உயரத்தில் இமாச்சலப் பிரதேசத்தில் அமைந்துள்ளது.
- *காஜி பிர் கணவாய்* பூஞ்ச் மற்றும் ஊரி பகுதியை இணைக்கிறது.
### பள்ளத்தாக்குகள்
- சோலாங் பள்ளத்தாக்கு
- காஷ்மீர் பள்ளத்தாக்கு
## சுரங்கச்சாலைகளும், சுரங்க இருப்புப் பாதைகளும்
- செனானி-நஷ்ரி சுரங்கச்சாலை, ஜம்மு காஷ்மீர்
- அடல் சுரங்கச்சாலை, இமாச்சலப் பிரதேசம்
- ஜவகர் சுரங்கச் சாலை, ஜம்மு காஷ்மீர்
- பனிஹால்-காசிகுண்ட் சுரங்கச்சாலை, ஜம்மு காஷ்மீர்
- சோஜி லா சுரங்கச்சாலை, காஷ்மீர் - லடாக்
- பீர் பாஞ்சால் சுரங்க இருப்புப்பாதை, ஜம்மு காஷ்மீர்
- ஜம்மு-பாரமுல்லா இருப்புப் பாதை, ஜம்மு காஷ்மீர்

## பானிகால் தொடர்வண்டிக் குகை

பீர் பாஞ்சால் சுரங்க இருப்புப்பாதை 11.215 கிலோமீட்டர் நீளமுடையது. ஜம்மு காஷ்மீர் மாநிலத்தின் பனிஹால் நகரத்தையும், காசிகுண்ட் நகரத்தையும் இணைக்கிறது. இது 26, ஜூன் 2013 முதல் இயங்கிவருகிறது. இது இந்தியாவின் மிகப்பெரிய தொடர்வண்டிக் குகை ஆகும். மேலும் உலகின் இரண்டாவது பெரியது ஆகும்.  

மேலும் இம்மலைத்தொடரில் ஜவகர் குகை, செனானி-நஷ்ரி சுரங்கச்சாலை, தேசிய நெடுஞ்சாலை 1எ (இந்தியா)  
மற்றும் ஜம்மு-பாரமுல்லா இருப்புப் பாதைகள் உள்ளது.
# குண்டலினி


**குண்டலினி** என்பது சித்தரியலில் உயிரைக் குறிக்கின்ற பெயராகும். இச்சக்தியானது பாம்பு போல வளைந்து இருப்பதனால் குண்டலினி என்று அழைக்கப்படுகிறது. இதற்கு மூலசக்தி, உயிர்சக்தி என்றும் பெயர்களுள்ளது.  

## இலக்கியங்களில்
"மூலத்துவாரத்தில் மூளும் ஒருவளை" - திருமூலர்  
"மூலநிலத்தில் எழுகின்ற மூர்த்தி" - திருமூலர்  

:மூலநாடி தன்னிலே முளைந்த்தெழுந்த சோதியை  
:நாலு நாழி உம்முளே நாடியே இருந்தபின்  
:பாலனாகி வாழலாம் பரப்பிரம்ம மாகலாம் - சிவவாக்கியர்  

## ஆதாரங்களும் மேற்கோள்களும்
# பஞ்சேந்திரியங்கள்

**பஞ்சேந்திரியங்கள்** என்பது சித்தரியலின் படி மனித உடலில் பஞ்ச பூதங்களின் இயக்கங்களை அறிந்து கொள்ளுகின்ற ஐம்புலன்களாகும்.  

- உடல் - மண்
- உயிர் - விண்
- மூச்சு - காற்று
- இரத்தம் - நீர்
- இரத்ததில் உள்ள வெப்பம் - நெருப்பு

## இவைகளையும் காண்க

## ஆதாரங்களும் மேற்கோள்களும்
# திருவண்ணாமலை அரசு சட்டக் கல்லூரி

**திருவண்ணாமலை அரசு சட்டக் கல்லூரி**, திருவண்ணாமலை மாவட்டம், கீழ்பெண்ணாத்தூர் ஒன்றியம், கூடுவாஞ்சாலையில் அமைந்துள்ள வரும் ஒரு அரசுடைமையான சட்டக் கல்லூரியாகும்.  

## திறப்பு
2009 ஆம் ஆண்டு கலைஞர் ஆட்சியில் அடிக்கல் நாட்டப்பட்டு, தற்போது கட்டடப் பணிகள் நிறைவடைந்து, அடுத்த வருடம் செயல்படத் துவங்கும் என தமிழக அரசால் அறிவிக்கப்பட்டது.
# அருள்தந்தையின் நகைச்சுவையுணர்வு (நூல்)



**அருள்தந்தையின் நகைச்சுவையுணர்வு** எனும் நூல் தென்கச்சி கோ சுவாமிநாதனால் எழுதப்பெற்றதாகும். இந்நூலை உலக சமுதாய சேவா சங்கம்|உலக சமுதாய சேவா சங்கத்தின் வேதாத்திரி பதிப்பகம் வெளியிட்டது.  

## உள்ளடக்கங்கள்
- அருள்தந்தையின் நகைச்சுவைகள்
- அருள்தந்தையின் அறிவுரைகள்
- நல்ல குடும்பம்
- அருள்தந்தையின் அனுபவங்கள்
- கேளுங்கள் கிடைக்கும்
- சிரிக்க வைக்கும் சிந்தனையாளர்
# மாதனூர்


**மாதனூர்** தமிழ்நாட்டில் உள்ள திருப்பத்தூர் மாவட்டத்‌தில் அமைந்துள்ள ஒரு ஊராட்சி ஒன்றியமாகும். இதில் கீழ்வரும் 36 கிராமங்கள் அடங்கியுள்ளன:  
அகரம், அகரம்சேரி, அக்ரஹாரம், அரிமலை, ஆசனாம்பேட்டை, ஆலன்குப்பம், இராமநாயனிகுப்பம், கண்ணாடிகுப்பம், கீழ்முருங்கை, குப்பாம்பட்டு, குப்பாம்பாளையம், குருவராஜபாளையம், குளிதிகை ஜமீன், கூத்தம்பாக்கம், கொல்லமங்கலம், சின்னசேரி, சின்னபள்ளிக்குப்பம், செங்கிலிகுப்பம்,  
சோமலாபுரம், சோலூர், திருமலைக்குப்பம், தொட்டலம், தொழப்பள்ளி, நாச்சார்குப்பம், நாய்க்கனேரி, பக்கம்பாளையம், பள்ளிக்குப்பம்,  
பாலூர், பெரியன்குப்பம், மாதனூர், மின்னூர், மேல்பள்ளிப்பேட்டை, வடபுதுப்பேட்டை, விண்ணமங்கலம், வெங்கிலி, வேப்பன்குப்பம்.  

இங்கு ஒரு ஆரம்ப சுகாதார நிலையமும், அரசினர் மேல்நிலைப் பள்ளியும் உள்ளது.
# குல்மார்க்



**குல்மார்க்** (*Gulmarg*) சம்மு காசுமீர் மாநிலத்தின் பாரமுல்லா மாவட்டத்தில் அமைந்துள்ள கோடைவாழிடம் ஆகும்.  

## அமைவிடம்
இது ஸ்ரீநகரிலிருந்து 52 கிலோமீட்டர் தொலைவில் 2,690 மீட்டர் உயரத்தில் இருக்கிறது..  

## மக்கட்தொகை
2001 மக்கட்தொகை கணக்கெடுப்பின்படி இங்கு 664 பேர் வசிக்கின்றனர். கடுமையான பனிப்பொழிவின் காரணமாய் பெரும்பாலானோர் இரவில் வெளியேறிவிடுவர். சுற்றுலாப்பயணிகளும் அதைச் சார்ந்த தொழில் செய்பவர்களுமே இரவில் தங்குவதுண்டு. மக்களட்தொகையில் 99 % ஆண்கள் 1% பெண்கள். இந்தியாவின் தேசிய சராசரி கல்வியறிவான 59.5 5 விட இவர்களில் கல்வி அறிவு அதிகம். இவர்களின் கல்வியறிவு 96 %. ஆண்களின் கல்வியறிவு 97 % , பெண்கள் 22% கல்வியறிவு. இங்கு 6 வயதிற்குக் கீழ் உள்ள குழந்தைகள் எவரும் இல்லை.  

## காலநிலை
## Climate

## வரலாறு
**குல்மார்க்**கின் பழைய பெயர் **கெளரிமார்க்**. இதற்குக் கடவுள் சிவனின் மனைவி என்று பொருள். குல்மார்க் அரசர்களின் கோடைவாசஸ்தலமாக இருந்தது. இங்கு மன்னர்கள் யுசூப் ஷா சாக் மற்றும் ஜகாங்கீர் ஆகியோர் கோடைக்காலங்களில் வந்து தங்கிச் செல்வர். மன்னர் யுசூப் ஷா சாக் *கெளரிமார்க்* என்ற பெயரை *குல்மார்க்* என்று மாற்றினார். குல்மார்க் எனில் **பூக்களின் இடம்** என்று பொருள். ஆங்கிலேயர்களின் கோடைவாசஸ்தலமாக இது விளங்கியது. இங்கு பனிப்பொழிவு அதிக அளவில் இருக்கும். மேலும் இது இந்திய-பாகிஸ்தானிய எல்லைக் கோட்டிற்கு அருகில் அமைந்துள்ளது.
# வேதாத்திரி மகரிஷியின் பொன்மொழிகள் 5000 (நூல்)



**வேதாத்திரி மகரிஷியின் பொன்மொழிகள் 5000** என்ற நூல் மன்னார்குடி பானுகுமார் என்பவரால் எழுதப்பெற்றதாகும். வேதாத்திரி மகரிஷியின் நூற்றாண்டு விழா நினைவாக விஜயா பதிப்பகம் வெளியிட்டுள்ளது.  

## உள்ளடக்கம்
அகத்தாய்வு முதல் சித்துவரை 264 தலைப்புகளில் வேதாத்திரி மகரிஷியின் பொன்மொழிகளை இந்நூல் விவரிக்கின்றது.  

## இவற்றையும் காண்க
- வேதாத்திரி மகரிசி
- அறிவுத் திருக்கோவில்
- கடவுளும் கருமையமும் (நூல்)
- உண்மை நிலை விளக்கம் (நூல்)
- அருளருவி பகுதி 2 (நூல்)
- வேதாத்திரியம்

## ஆதாரங்கள்
# ஜவகர் குகை



**ஜவகர் சுரங்கப் பாதை** (*Jawahar Tunnel* அல்லது *Banihal Tunnel*) ஸ்ரீநகருக்கும் ஜம்முவிற்கும் இடையே அமைந்த பனிஹால் - காசிகுண்ட் நகரங்களை இணைக்கும் ஒரு சுரங்கப் பாதை ஆகும். இந்தியாவின் முதல் பிரதமர் ஜவகர்லால் நேருவின் நினைவாக இப்பெயர் சூட்டப்பட்டது. ஆண்டு முழுவதும் போக்குவரத்து வசதிக்காக 1954 ஆம் ஆண்டில் செருமனியைச் சேர்ந்த ஆல்பிரட் குன்சு, சி. பாரெசெல் ஆகியோரால் வடிவமைக்கப்பட்டு உருவாக்கப்பட்டது. இது 22 டிசம்பர் 1956 முதல் போக்குவரத்துப் பயன்பாட்டில் உள்ளது. இதன் மொத்த நீளம் 2.85 கிலோமீட்டர். பனிஹால் மற்றும் காசிகுண்ட் நகரங்களை இணைக்கும் தேசிய நெடுஞ்சாலை 1எ (இந்தியா)-இல் அமைந்துள்ளது.  

இந்தியாவின் எல்லைப்புற சாலைகள் அமைப்பால் 1960 -ல் மேம்படுத்தப்பட்டது. இது 150 வாகனங்கள் செல்லும் விதம் வடிவமைக்கப்பட்டது. ஆனால் தற்போது தினமும் 7,000 வாகனங்கள் இந்தக்குகையைக் கடந்து செல்கின்றன. மேம்படுத்தப்பட்டபின் காற்று உட்புகும் வசதி அமைக்கப்பட்டது. மேலும் மாசடைதல், வெப்பநிலை ஆகியவற்றை உணரும் உணரிகள் (sensors) பொருத்தப்பட்டுள்ளன. அவசரத் தேவைக்கான தொலைபேசி வசதியும் இதனுள் இணைக்கப்பட்டுள்ளது.  

24 மணி நேரமும் ராணுவத்தினரால் இது கண்காணிக்கப்படுகிறது. புகைப்படம் எடுப்பதோ அல்லது காணொளிப் படம் எடுப்பதோ முற்றிலும் தடை செய்யப்பட்டுள்ளது. இதனுள் செல்லும் போது ஒரே சீரான வேகத்தில் செல்ல வேண்டும். படம்பிடிக்கருவிகள் மூலம் இக்குகையினுள் செல்லும் வாகனங்கள் தொடர்ந்து கண்காணிக்கப்படுகிறது.  

2009 வரை நள்ளிரவு முதல் காலை 8 மணி வரை பொதுமக்களின் வாகனங்கள் தடைசெய்யப்பட்டிருந்தது. தற்போது 24 மணிநேரமும் வாகனங்கள் பயணிக்கலாம்.  

## இதனையும் காண்க
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- சோஜி லா சுரங்கச்சாலை
# கடவுளும் கருமையமும் (நூல்)



**கடவுளும் கருமையமும்** நூல் தத்துவஞானி வேதாத்திரி மகரிஷியால் எழுதப்பட்டதாகும். இந்நூலை வேதாத்திரி பதிப்பகம் வெளியிட்டுள்ளது.  

தமிழ்நாடு டாக்டர் எம்.ஜி.ஆர் மருத்துவப் பல்கலைக் கழகத்தின் துணைவேந்தர் சி. வி. பிரம்மானந்தம் அணிந்துரை எழுதியுள்ளார்.  

## இவற்றையும் காண்க
- வேதாத்திரி எழுதிய நூல்களின் பட்டியல்
- தத்துவம்
- யோகம்

- வேதாத்திரி மகரிசி
- அறிவுத் திருக்கோவில்கள்
# பாரமுல்லா



**பாரமுல்லா** (Baramulla) நகரம் இந்தியாவின் ஜம்மு காஷ்மீர் மாநிலத்தில் உள்ளது. இது ஜீலம் நதிக்கரையில் அமைந்துள்ளது. இந்நகரத்தின் பழைய பெயர் **வரஹமுல்லா** ஆகும்.  

## பெயர்காரணம்
**வராஹமுல்லா** இதன் பழைய பெயர்.இந்துமதப் புராணங்களின் படி விஷ்ணு பன்றி அவதாரம் எடுத்து மலையைக் குடைந்து நீரைக் கொண்டுவந்ததால் ** வரஹமுல்லா** (வரஹா: பன்றி , முல்: ஆழம் அல்லது வேர்) என்று பெயர்.  
இங்கு முகலாய மன்னர்கள் அடிக்கடி வந்துள்ளனர். கோடைக்காலத்தில் காஷ்மீர் பள்ளத்தாக்கிற்குச் செல்லும் மன்னர்கள் பாரமுலாவில் தங்கிச் செல்வது வழக்கம். அக்பர் 1508 ஆம் ஆண்டிலும் ஜகாங்கீர் 1620 ஆம் ஆண்டிலும் இங்கே தங்கிச் சென்றதாக வரலாற்றுக் குறிப்புகள் உண்டு. மேலும் சீன யாத்ரீகர்களும் இங்கே வந்துள்ளனர். ஜம்மு காஷ்மீர் மாநிலத்தின் முக்கியமான நகராக இது கருதபடுகிறது. ஜம்மு காஷ்மீர் பள்ளத்தாக்கின் நுழைவாயில் எனவும் இது அழைக்கப்படுகிறது.சமீப காலங்களில் சாலை வசதிகள் மேம்படுத்தப்பட்டுள்ளன. மேலும் புதிய பள்ளி மற்றும் கல்லூரிகளும் செயல்படுகின்றன. ஜீலம் நதியின் குறுக்கே பல பாலங்கள் கட்டப்பட்டுள்ளன. மேலும் இந்தப்பகுதியானது தொடர்வண்டி மூலம் இந்தியாவின் பிற பகுதிகளோடு போக்குவரத்து கொள்ளும் வசதி உள்ளது. இங்கு ஆப்பிள் சாகுபடி செய்யப்படுகிறது. ஸ்ரீநகரிலிருந்து 55 கிலோமீட்டர் தொலைவில் அமைந்துள்ளது.  

## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இங்கு கிட்டத்தட்ட 2,00,000 மக்கள் வசிக்கின்றனர். ஆண்கள் 55% மற்றும் பெண்கள் 45% உள்ளனர்.  

## காலநிலை

## விமான நிலையம்
ஸ்ரீநகர் விமான நிலையம் இங்கிருந்து 50 கிலோமீட்டர் தொலைவில் அமைந்துள்ளது.  

## மொழிகள்
இங்கு இந்தி, காஷ்மீரி, குஜ்ஜாரி, பஞ்சாபி மற்றும் உருது மொழிகள் இங்கு புழக்கத்தில் உள்ளன.  

## தொடர்வண்டிச் சேவை
காஷ்மீர் பள்ளத்தாக்கில் பாரமுல்லா தொடர்வண்டி நிலையம், ஸ்ரீநகர், அனந்தநாக், காசிகுண்ட் வழியாக ஜம்முவின் பனிஹால் நகரத்தை இணைக்கிறது. இந்த இருப்புப் பாதையானது பிர் பாஞ்சல் மலைத்தொடர் வழியாகச் செல்கிறது.  

## சாலை
**பாரமுல்லா** நகரம் பதான் கோட், யூரி, சோப்பூர், குல்மார்க் மற்றும் டேங்மார்க் ஆகிய பகுதிகளோடு நல்ல சாலை வசதிகளுடன் இணைக்கப்பட்டுள்ளது. இது ஸ்ரீநகர் நகரத்தோடும் சாலை மூலம் இணைக்கப்பட்டுள்ளது. இங்கிருந்து முசாஃபராபாத் செல்லும் சாலை 2005 -ல் மீண்டும் திறக்கப்பட்டாலும் பொதுமக்களின் பயன்பாடு தடைசெய்யபட்டுள்ளது.
# அறிவியல் நோக்கில் 100 ஆன்மீகச் சிந்தனைகள் (நூல்)



**அறிவியல் நோக்கில் 100 ஆன்மீகச் சிந்தனைகள்** என்பது பானுகுமார் எழுதிய நூலாகும். இந்நூலை ராஜம் பதிப்பகம் வெளியிட்டுள்ளது. அரசு சிறப்புச் செயலாளர் த. சந்திரசேகரன் வாழ்த்துரை எழுதியுள்ளார். எஸ் ருத்ராப்தி அணிந்துரை எழுதியுள்ளார். மு நடனசபாபதி பாராட்டுரை எழுதியுள்ளார்.  

இந்நூலில் ஆசிரியர் ஆலயம் என்றால் என்ன எனத்தொடங்கி ஓம் சாந்தி சாந்தி சாந்தி வரை நூறு செய்திகளைத் தொகுத்துள்ளார்.  

## இவற்றையும் காண்க
# அருளருவி பகுதி 2 (நூல்)



**அருளருவி பகுதி 2** என்பது வேதாத்திரி மகரிஷியால் எழுதப்பெற்ற நூலாகும். இந்நூலை வேதாத்திரி பதிப்பகம் வெளியிட்டுள்ளது. இந்நூலுக்கு அணிந்துரையை மனவளக்கலைப் பேராசிரியர் புலவர் க தியாகராசன் எழுதியுள்ளார்.  

இந்நூல் வேதாத்திரி மகரிஷி கிபி 1979ம் ஆண்டு மனவளக்கலைப் பயிற்சியை குற்றாலத்தில் நடத்திய பொழுது ஆற்றிய உரைகளின் இரண்டாவது தொகுப்பாகும். முதல் தொகுப்பு அருளருவி பகுதி 1 என்று வெளிவந்துள்ளது.  

## உள்ளடக்கங்கள்
1. மாணவர்களுக்கு மனவளக்கலை
1. பொருளாதாரச் சமத்துவம்
1. தனிமனித அமைதியும் குடும்ப அமைதியும்
1. வேதாந்தமும் சித்தாந்தமும்
1. இன்பமாக வாழ

## இவற்றையும் காண்க
- அறிவுத் திருக்கோவில்
- வேதாத்திரியம்
# உண்மை நிலை விளக்கம் (நூல்)



**உண்மை நிலை விளக்கம்** எனும் நூல் வேதாத்திரி மகரிஷி எழுதியுள்ள நூலாகும். இதனை தனது 94ஆவது வயதில் வேதாத்திரி எழுதியுள்ளதாக நிறைவுரையில் குறிப்பிட்டுள்ளார். உலக சமுதாய சேவா சங்கத்தின் தலைவர் எஸ்.கே.எம் மயிலானந்தன் பதிப்புரை எழுதியுள்ளார். அழகர் ராமானுஜம் அணிந்துரை எழுதியுள்ளார்.  

## உள்ளடக்கம்
- இறைநிலை விளக்கம்
- பிரபஞ்சத் தோற்றம்
- வாழ்க்கையின் நெறி முறைகள்
- போரில்லா நல்லுலகம்
- வாழ்க்கை வளம் காக்கும் சிந்தனைகள் பொருளாதாரச் சமத்துவம்
# விக்கிப்பீடியா:முதற்பக்கக் கட்டுரைகள்/செப்டம்பர் 22, 2013

**பட்டுப்புழு வளர்ப்பு** என்பது பட்டு நூல் தயாரிப்பதற்கு வேண்டிய பட்டுப்புழுவை வளர்க்கும் முறையைக் குறிக்கும். பட்டுப்புழுவை அதன் வாழ்நாள் காலமான 30 நாட்கள் முழுவதிலும் மிகக் கவனமாகப் பார்த்துக் கொள்ள வேண்டும். தரமான மல்பரி இலை வெற்றிகரமான புழு வளர்ப்பிற்கு வழிவகுக்கிறது. நல்ல சுத்தமான சுற்றுச்சூழலும், பூச்சிகள் மற்றும் நோய்களிடம் இருந்து பாதுகாப்பும் மிகவும் அவசியம். சீரான சுற்றுச்சூழலை ஏற்படுத்திக் கொடுக்க, ஒரு தனி புழு வளர்ப்பு மனையும் அதற்கு தேவையான வளர்ப்பு சாதனங்களும் அவசியமாகும். ஒரு வருடத்தில் சுகாதாரமான புழு வளர்ப்பு மனையில் 10 முதல் 12 முறை புழு வளர்ப்பும், இயற்கை வளமான தோட்டத்தில் 5 முதல் 6 முறை மல்பரி இலை அறுவடையும் செய்யலாம். இதன் இடைவெளி 60 முதல் 70 நாட்கள் ஆகும். அறுவடை செய்த கூடுகளை குளிர்ச்சியான நேரத்தில், 7 ஆம் நாளில் அனுப்பவேண்டும். 30 முதல் 40 கிலோ தாங்கக்கூடிய நைலான்/சணல் வலைப்பைகளில் காற்றோட்டமாக நிரப்பி, அறைவசதி உள்ள வாகனங்களில் எடுத்துச் செல்ல வேண்டும். 100 நோயற்ற முட்டைத் தொகுப்பிலிருந்து சராசரியாக 60 முதல் 70 கிலோ கூடுகள் கிடைக்கும். ஒரு வருடத்தில், 1 ஏக்கர் மல்பெரி தோட்டத்தைக் கொண்டு 700 முதல் 900 கிலோ கூடுகளைப் பெறமுடியும் **மேலும்...**  
---
**ரைட் சகோதரர்கள்** என்றழைக்கப்படும் ஓர்வில்ரைட் மற்றும் வில்பர்ரைட் (படம்) என்ற இருவரும் அமெரிக்காவைச் சேர்ந்த கண்டுபிடிப்பாளர்களும் விமானத்தைக் கண்டறிந்த முன்னோடிகளும் ஆவர். அமெரிக்கா வட கரோலினா கிட்டி ஹாக்கில் 1903 டிசம்பர் 17 ஆம் தேதி ஆர்வில் ரைட் முதன் முதலாக எஞ்சின் ஊர்தியை இயக்கி 12 வினாடிகள் பூமிக்கு மேல் பறந்தார். அடுத்து வில்பரும், ஆர்விலும் அன்றைய தினம் மாறி மாறி நான்கு தடவைகள், பறந்து காட்டி, ஊர்தியின் பறப்பியல் திறனை நிரூபித்தார்கள். வில்பர் ரைட் முற்பட்ட மூன்றாவது இறுதி முயற்சியில், ஆர்வில் ரைட் 12 குதிரைத் திறன் ஆற்றல் கொண்ட, 600 பவுண்டு எடை கொண்டிருந்த, பெட்ரோல் இயந்திரம் பூட்டிய பறக்கும் ஊர்தியில் முதன் முதலாகப் பூமிக்கு மேல் ஆகாயத்தில் மணிக்கு 30 மைல் வேகத்தில் 59 வினாடிகள் 852 அடி தூரம் பறந்து காட்டிச் சரித்திரப் புகழடைந்தனர். 1901 ஆம் ஆண்டில் மார்க்கோனி ரேடியோத் தொடர்பை முதலில் நிரூபித்துக் காட்டியபின், இருபதாம் நூற்றாண்டின் மகத்தான இரண்டாவது சாதனையாக 1903 இல் ரைட் சகோதரரின் வான ஊர்திப் பறப்பு கருதப்படுகிறது. **மேலும்...**